cyanic-selkie/wikianc huggingface dataset:
গলাচিপা পৌরসভা
প্রশাসনিক অবকাঠামো
গলাচিপা পৌরসভার বর্তমান আয়তন ৩.৪ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গলাচিপা পৌরসভার মোট জনসংখ্যা ২১,২০০ জন। এর মধ্যে পুরুষ ১০,৮৮৮ জন এবং মহিলা ১০,৩১২ জন। মোট পরিবার ৪,৯৬৭টি।
শিক্ষা
২০১১ সালের আদমশুমারি অনুযায়ী গলাচিপা পৌরসভার সাক্ষরতার হার ৭১.৫%।
এ পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ২টি দাখিল মাদ্রাসা সহ বিভিন্ন কিন্ডারগার্টেন স্কুল ও নূরাণী মাদ্রাসা রয়েছে।
জনপ্রতিনিধি
মোঃ জিয়াউল হক ২০১২ সাল হতে এখানকার মেয়র হিসাবে দায়িত্ব পালন করছেন।
রঙ্গস্বামী নটরাজ মুদলিয়ার
রঙ্গস্বামী নটরাজ মুদলিয়ার (১৮৮৫-১৯৭২) একজন সফল চলচ্চিত্র নির্মাতা যাকে তামিল চলচ্চিত্রের জনক বলা হয়। তিনি দক্ষিণ ভারতের নীরব চলচ্চিত্র নির্মাণের পথিকৃৎ ছিলেন। একটি অটোমোবাইল খুচরা যন্ত্রাংশ ব্যবসায়ী হিসেবে কর্মজীবন শুরু করেন। যা থেকে তিনি মাদ্রাজে "ইন্ডিয়ান ফিল্ম কোম্পানি লিমিটেড" চালু করেন। ১৯১৭ সালে মুদলিয়ার দক্ষিণ ভারতের প্রথম নির্বাক চলচ্চিত্র কীচক বধম তৈরি করেন। তাঁর চলচ্চিত্রের অভাবনীয় সাফল্যের পর তিনি দ্রৌপদী বস্ত্রপহরণম (১৯১৮), লব কুশ (১৯১৯), রুক্মিণী সত্যভাম এবং মায়িল রাবণ এর মতো চলচ্চিত্র প্রযোজনা করেন। ১৯২৩ সালে অগ্নিকাণ্ডে ছেলের মৃত্যুর পর মুদলিয়ার চলচ্চিত্র জগৎ থেকে অবসর নেন।
প্রারম্ভিক জীবন
মুদলিয়ার ব্রিটিশ ভারতের মাদ্রাজ প্রেসিডেন্সির ভেলোরে একটি ধনী পরিবারে জন্মগ্রহণ করেন। তাঁর বাবা একজন সফল ব্যবসায়ী ছিলেন। বিদ্যালয়ের শিক্ষাজীবন শেষ করার পর মুদলিয়ার মাদ্রাজে (বর্তমানে চেন্নাই) আসেন এবং তাঁর ব্যবসা প্রতিষ্ঠা করেন, কারণ শহরটি ছিল প্রাদেশিক রাজধানী। পরবর্তীতে তিনি তাঁর চাচাতো ভাই এস. এম. ধর্মলিঙ্গম মুদলিয়ারের সাথে অংশীদার হয়ে "ওয়াটসন অ্যান্ড কোম্পানি" নামে একটি সাইকেল ব্যবসা প্রতিষ্ঠান চালু করেন। কোম্পানি তখন ২৫ ভারতীয় টাকায় (রুপি) সাইকেল বিক্রি করতো। ১৯১১ সালে সফলতার সঙ্গে ব্যাবসা করে কোম্পানিটি "রোমার ড্যান অ্যান্ড কোম্পানি" নামে একটি বিদেশি ফার্মের অংশীদারি লাভ করে, যা একটি মার্কিন গাড়ি এবং অটোমোবাইল খুচরা যন্ত্রাংশ আমদানি বিষয়ক ব্যবসা প্রতিষ্ঠান ছিল। তার পূর্বে "অ্যাডিসন অ্যান্ড কোম্পানি" মাদ্রাজের একমাত্র কোম্পানি ছিল, যেটি মার্কিন গাড়ি বিক্রি করতো। মুদলিয়ার একই গাড়ি ১০০০ ভারতীয় টাকায় বিক্রি করেন এবং প্রথম ভারতীয় হিসাবে আমেরিকান গাড়ি বিক্রি করেন। মুদলিয়ারের প্রাথমিক আগ্রহ ছিল ফটোগ্রাফিতে, পরবর্তীতে তিনি চলচ্চিত্র নির্মাণের সঙ্গে জড়িয়ে পড়েন।
চলচ্চিত্র পেশাজীবন
দাদাসাহেব ফালকের ছবি দেখার পর মুদলিয়ারের চলচ্চিত্রায়নের জন্য আগ্রহ তৈরি হয়। সেই সময় ব্রিটেনের চলচ্চিত্রকারেরা ভারতের তৎকালীন গভর্নর-জেনারেল ও ভাইসরয় লর্ড কার্জনের উপর একটি প্রামাণ্যচিত্র নির্মাণ করছিলেন। তাদেরই মধ্যে একজন চলচ্চিত্রকার স্টিওয়ার্ট স্মিথের সঙ্গে মুদলিয়ারের পরিচয় হয় এবং তাঁর মাধ্যমে চলচ্চিত্র নির্মাণে ফটোগ্রাফির মৌলিক বিষয় সম্পর্কে শিক্ষা লাভ করেন মুদলিয়ার। এর ফলে শেষ পর্যন্ত ১৯১৭ সালে মুদলিয়ার তাঁর "ইন্ডিয়া ফিল্ম কোম্পানি" প্রতিষ্ঠা করেন। তিনি তাঁর কিছু ব্যবসায়ী বন্ধুদের একত্র করে প্রোডাকশন হাউসে তাদের বিনিয়োগ করার অনুমতি দেন এবং মাদ্রাজের পুরসাইবক্কমের মিলার্স রোডে দক্ষিণ ভারতের প্রথম স্টুডিও প্রতিষ্ঠা করেন।
১৯১৭ সালে, মুদলিয়ার কীচক বধম নামে একটি ছবিতে কাজ শুরু করেন এবং প্রযোজনার কাজ ছাড়াও স্ক্রিপ্ট, সিনেমাটোগ্রাফি, সম্পাদনা ও নির্দেশনার দেখাশোনা করেন। ছবিটি দক্ষিণ ভারতে নির্মিত প্রথম নীরব চলচ্চিত্র হিসেবে ৬,০০০ ফুটেরও বেশি লম্বা হয়েছিল। মুক্তি লাভের পর এটি সমালোচকদের দ্বারা প্রশংসিত ও বাণিজ্যিকভাবে সফল হয়েছিল। চলচ্চিত্রের শিরোনাম কার্ডগুলো ইংরেজি ভাষায় মাদ্রাজের বিখ্যাত ডাক্তার গুরুস্বামী মুদালিয়ার ও তামিল ভাষায় একটি কলেজের অধ্যক্ষ তিরুবেঙ্গদা মুদলিয়ার দ্বারা লিখিত হয়। হিন্দিতে শিরোনামটি মহাত্মা গান্ধীর পুত্র দেবদাস গান্ধী লিখেছিলেন। কীচক বধম ১৯১৮ সালের জানুয়ারিতে এলফিনস্টন থিয়েটারে মুক্তি পায়। চলচ্চিত্রটির সাফল্য মুদলিয়ারকে ঐতিহাসিক চলচ্চিত্রের একটি সিরিজ তৈরি করতে প্ররোচিত করে। পরবর্তীতে তাঁর এবং বিনিয়োগকারীদের মধ্যে মতপার্থক্য দেখা দেয়। কিন্তু তাঁর স্টুডিওতে ঘটে যাওয়া একটি অগ্নি দুর্ঘটনায় তাঁর ছেলের মৃত্যুর পর মুদলিয়ার চলচ্চিত্র নির্মাণ থেকে অবসর গ্রহণ করেন এবং স্টুডিও বন্ধ করে দেন। একজন চলচ্চিত্র নির্মাতা হিসেবে মুদলিয়ার রঘুপতি ভেঙ্কাইয়া নাইডুর পুত্র রঘুপতি প্রকাশ এবং মালয়ালম প্রযোজক জোসেফ চেল্লাইয়া ড্যানিয়েলকে অনুপ্রাণিত করেছিলেন, যিনি পরবর্তীতে মালয়ালম চলচ্চিত্রের জনক হিসেবে সম্মানিত হন।
হোশঙ্গাবাদ
হোশঙ্গাবাদ (Hoshangabad) ভারতের মধ্য প্রদেশ রাজ্যের হোশঙ্গাবাদ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৮ মিটার (৯১২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হোশঙ্গাবাদ শহরের জনসংখ্যা হল ৯৭,৩৫৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে হোশঙ্গাবাদ এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী।
চিকবল্লাপুর জেলা
চিক্কাবল্লাপুর শহরটি জেলা সদর এবং উত্তর ব্যাঙ্গালোর অঞ্চলের একটি মূল পরিবহন কেন্দ্র। উত্তর-দক্ষিণ ছয়-লেন জাতীয় সড়ক ৪৪ (এনএইচ -৪৪) এবং পাশাপাশি পূর্ব-পশ্চিম সড়ক-৬৯টি এই জেলার মধ্য দিয়ে যায়। একটি রেললাইন বেঙ্গালুরু থেকে চিক্কাবল্লাপুর শহর, পূর্বে দোডাগঞ্জুর থেকে শ্রীনিবাসপুর এবং দক্ষিণে কোলার শহর পর্যন্ত বিস্তৃত।
ভোগ নন্দীশ্বর মন্দির একটি হিন্দু মন্দির যা ভারতের কর্ণাটক রাজ্যের চিক্কাবল্লাপুর জেলার নন্দী পাহাড়ের (বা নন্দীদুর্গা) গোড়ায় নন্দী গ্রামে অবস্থিত।এটি দেবাদিদেব মহাদেব শিবকে উত্সর্গীকৃত একটি মন্দির।
ভূগোল
চিকবল্লাপুর জেলাটির পূর্ব দিকে রয়েছে তুমকুর জেলা, দক্ষিণ দিকে রয়েছে বেঙ্গালুরু গ্রামীণ জেলা, দক্ষিণ-পূর্ব দিকে রয়েছে কোলার জেলা, উত্তর দিকে রয়েছে অন্ধ্রপ্রদেশ রাজ্যের অনন্তপুর জেলা এবং পূর্ব দিকে রয়েছে চিত্তুর জেলা৷
ইতিহাস
থাম্ব|267x267পিক্সেল|রঙ্গস্থলের রঙ্গনাথ মন্দিরের স্তম্ভ একটি জনপ্রিয় কিংবদন্তি অনুসারে, প্রধান অবথিমল্লা বীরগৌড়ার পুত্র মেরিগৌডা একদিন কোডিমাঞ্চলহালির বনে শিকার করছিলেন। তিনি শিকারের কুকুরের সামনে নির্ভয়ে একটি খরগোশকে দাঁড়িয়ে থাকতে দেখতে পেলেন। এতে উচ্ছ্বসিত হয়ে তিনি তার ছেলেকে বলেছিলেন যে এটি স্থানীয় মানুষের সাহসের একটি চিহ্ন। সুতরাং, তিনি বিজয়নগরের রাজা র কাছ থেকে অনুমতি নিয়ে একটি দুর্গ এবং একটি শহর নির্মাণ করেছিলেন। এটি সময়ের সাথে সাথে চিক্কাবল্লাপুর শহরে বিকশিত হয়েছিল। বাইচেগৌড়ার শাসনামলে, মহীশুরের রাজা দুর্গে আক্রমণ করেছিলেন কিন্তু মারাঠাদের হস্তক্ষেপের কারণে তাকে সরে যেতে হয়েছিল। বাইচেগৌড়ার পরে ক্ষমতায় আসা ডোড্ডা বাইরেগৌড়া মহীশূরের দখলে নেওয়া অঞ্চলগুলি পুনরুদ্ধার করতে শুরু করেছিলেন। ১৭৬২ খ্রিস্টাব্দে, চিক্কাপানায়কের শাসনকালে, হায়দার আলী তিন মাসের জন্য এই শহর অবরোধ করেছিলেন। তারপরে চিক্কাপনায়েক 5 লক্ষ প্যাগোডা দিতে সম্মত হন এবং সেনা প্রত্যাহার করে নেওয়া হয়।
এর পরে, চিক্কাপনায়ক গুটির মুরারায়ার সাহায্যে তার ক্ষমতা ফিরে পাওয়ার চেষ্টা করেছিলেন। তিনি নন্দী পাহাড়ে লুকিয়ে ছিলেন। কিন্তু হায়দার আলী চিক্বল্লাপুর এবং অন্যান্য স্থানগুলি গ্রহণ করেন এবং চিক্কাপনায়ককে গ্রেপ্তার করেন। এরপরে লর্ড কর্নওয়ালিসের হস্তক্ষেপে চিকবল্লাপুরকে নারায়ণগৌড়াকে হস্তান্তর করা হয়েছিল। কিছু সূত্রে জানা যায় যে লর্ড কর্নোয়ালিস পেরেসান্দ্রায় শিবের মন্দিরটি দেখতে গিয়েছিলেন যা চিক্বাবল্লাপুর থেকে ১৮ কিলোমিটার দূরে অবস্থিত। ব্রিটিশ পাঠ্যে দেখা যায় যে পেরেসেন্দ্রর এক অসাধারণ ইতিহাস রয়েছে; এটি জানতে পেরে টিপু সুলতান আবার চিক্বল্লাপুর অধিকার করেন। ১৭৯১ সালে ব্রিটিশরা নন্দীপর্বত দখল করে এবং শহরটি শাসন করার জন্য নারায়ণগৌড়াকে ভার দেয়; ব্রিটিশ এবং টিপু সুলতানের আবার লড়াই শুরু হয়েছিল। পরে ব্রিটিশরা টিপু সুলতানকে পরাজিত করে।চিক্কবল্লাপুর মহীশূরের ওয়াদেয়ারদের প্রশাসনের অধীনে এসেছিল যা এখন কর্ণাটকের একটি অংশ।
জনমিতি
২০১১ সালের জনগণনা অনুযায়ী চিক্কবল্লাপুর জেলার জনসংখ্যা ১,২৫৫,১০৪ জন যা প্রায় ত্রিনিদাদ ও টোবাগো রাষ্ট্রের জনসংখ্যা অথবা মার্কিন যুক্তরাষ্ট্রে র নিউ হ্যাম্পশায়ার রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চিক্কবল্লাপুরের স্থান ৩৮৫তম। জেলায় জনসংখ্যার ঘনত্ব । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ৯.১৭ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৬৮ জন নারী  এবং সাক্ষরতার হার ৭০.০৮ শতাংশ ।
মনিকা বাত্রা
মনিকা বাত্রা (জন্ম: ১৫ জুন, ১৯৯৫) একজন ভারতীয় টেবিল টেনিস খেলোয়াড়। ২০১৮ সালের এপ্রিলের সময়ানুসারে তিনি ভারতের সর্বোচ্চ মানের মহিলা টেবিল টেনিস খেলোয়াড়, বিশ্বে তার স্থান ৫৮তম।
কর্মজীবন
২০১১ সালে, মনিকা চিলি ওপেনে অনূর্ধ্ব ২১ দলে রৌপ্য পদক জেতেন।  তিনি ২০১৪ সালে এশিয়ান গেমসের সাথে গ্লাসগোতে কমনওয়েলথ গেমসেও  ভারতের প্রতিনিধিত্ব করেন, যেখানে তিনি কোয়ার্টার ফাইনালিস্ট  হিসাবে শেষ করেন। তিনি ২০১৫ সালের কমনওয়েলথ টেবিল টেনিস চ্যাম্পিয়নশীপে তিনটি পদক জেতেন, মহিলা দলগত প্রতিযোগিতায় রৌপ্যপদক (অমিতা দাস এবং মৌমা দাস) এবং মহিলা দ্বৈত ইভেন্টে অঙ্কিত দাসের সংগে রৌপ্যপদক এবং  মহিলা ব্যক্তিগত ইভেন্টে কংসপদক জয় করেন।
২০১৮ কমনওয়েলথ গেমসে মনিকা ভারতীয় মহিলা দলকে স্বর্ণপদকের দিকে নেতৃত্ব দেন, চারবারের স্বর্ণপদক জয়ী এবং সিঙ্গাপুরের চ্যাম্পিয়নদের হারিয়ে ফাইনালে স্বর্ণপদক জিতে। ২০০২ সালে কমনওয়েলথ গেমসে এই খেলাটি শুরু হওয়ার পর থেকে সিঙ্গাপুরের মহিলা টেনিস টেনিস দল কমনওয়েলথ গেমসে কখনোই হারেননি. বাত্রা ফাইনালে ভারতের ৩-১ জয়ের পথে বিশ্বের ৪ নম্বর ফেং তিয়ানউই সেইসাথে ঝোউ ইয়ানকে পরাজিত করেন ।
২০১৮ কমনওয়েলথ গেমসে মনিকা এবং মৌমা দাস মহিলা দ্বৈত বিভাগে প্রথম রৌপ্য পদক প্রাপ্তির মধ্য দিয়ে স্বর্ণপদক প্রতিযোগিতা সিঙ্গাপুরের চ্যাম্পিয়ন ফেং তিয়ানউই ও ইউ ম্যাঙ্গিউএর কাছে হেরে যান। মনিকা বাত্রা ২০১৮ সালে কমনওয়েলথ টেবিল টেনিসে ব্যক্তিগত স্বর্ণপদক প্রাপকে ১ ম ভারতীয় মহিলা, এইবারের ইভেন্টগুলি বাত্রার জন্য স্বপ্নের দৌড়ের মত কারণ যে ৪টি ইভেন্টে তিনি অংশগ্রহণকারী ছিলেন তাতে ৪টি পদক পান যার মধ্যে  ছিল ২টি স্বর্ণ, ১টি রৌপ্য পদক এবং ১টি তাম্র পদক।
মাছের মাথার তরকারী
মাছের মাথা তরকারি হচ্ছে একটি খাবার যা সিঙ্গাপুরে ও মালয়েশিয়ায় জনপ্রিয়, এটি ভারতীয় এবং চীনা রীতিতে রান্না করা হয়। লাল স্ন্যাপার এরা মাথা কেরল-শৈলী তে হালকা ঝোল করে রান্না করা হয় যার সঙ্গে ওকরা এবং বেগুন জাতীয় সবজি ব্যবহার করে। এটা সাধারনত ভাত বা রুটির সঙ্গে পরিবেশন করা হয়।
ইতিহাস
মাছের মাথার তরকারী মালয়েশিয়া এবং সিঙ্গাপুরের অধিবাসী এবং পর্যটকদের কাছে খুবই জনপ্রিয়। যদিও এটাকে হকারের কাছে বিক্রি হওয়া খাবারের মধ্যে ফেলা হয় না। কিন্তু এক ধরনের মাছের মাথার তরকারী হকার এবং ফুড স্টলে পাওয়া যায়। মৃৎপাত্রে পরিবেশন করা হয়। দাম ১০-২০ ডলারের মধ্যে থাকে।
প্রস্তুতি
মাছের ঝোলে বেশি করে আসামি তেতুলের রস দেওয়া হয়, ফলে টক-মিষ্টি একটা স্বাদ চলে আসে। এই মাছের মাথার তরকারীর ঝোল সাধারত পাতলা এবং গোলাপী রঙের হয়। তরকারীর সংগে নির্দিষ্ট পরিমান নারকেলের দুধ দেওয়া হয়।
কুয়াপি
কুয়াপি ফিনল্যান্ডের আইসালমিতে অবস্থিত একটি রেস্তোরাঁ। গিনেস বিশ্ব রেকর্ড অনুয়ায়ী এটি বিশ্বের সবচেয়ে ছোট রেস্তোরাঁ। এটির আয়তন মাত্র ৮ বর্গ মিটার, যার মধ্যে ঘরের মেঝে মাত্র ৩.৬ বর্গ মিটার।  রেস্তোরাঁটি ১৯০৭ সালে ভিআর গ্রুপ ট্র্যাক পরিদর্শকদের বিশ্রামের জন্য একটি কেবিন হিসাবে খোলা হয়েছিল এবং পরে এটি ট্র্যাক থেকে সরিয়ে তার বর্তমান জায়গায় নিয়ে আসা হয়। দীর্ঘদিন এটি করকি নামে পরিচিত ছিল।
বর্ণনা
ভবনের ভিতরে একটি বার, একটি টেলিভিশন, দুইজন গ্রাহকের জন্য একটি টেবিল ও একটি টয়লেট রয়েছে। রেস্তোরাঁটি অ্যালকোহল পরিবেশনের জন্য অনুমোদিত। একজন ওয়েটার ছাড়াও দুইজন লোক এখানে বসতে পারে। বাইরে একটি ছোট দেউড়িও রয়েছে। ২০২০ সালের মে মাসের শেষের দিকে, একটি ঘোষণা করা হয় যে, কোভিড-১৯ বিধিনিষেধের কারণে ২০২০ সালের গ্রীষ্মের শুরুতে একবারে শুধু একজন গ্রাহক রেস্তোরাঁয় প্রবেশ করতে পারবেন। যদিও দেউড়িতে দুইজন গ্রাহক বসতে পারে, কারণ দেউড়িটি গ্রাহক সীমাবদ্ধতামুক্ত।
সুবিধা
কুয়াপি গ্রাহকদের মদ পরিবেশনের জন্য পূর্ণ অনুমোদন প্রাপ্ত। রেস্তোরাঁটিতে সালাদ, হ্যামবার্গার, মাছ, মুরগি, মাংস এবং মাশরুম সহ বিভিন্ন ধরনের খাবার পরিবেশন করা হয়। বিখ্যাত খাবারের মধ্যে রয়েছে ভাজা ভেন্ডেস, হান্টারের রুটি এবং শূকরের মাংস, ঐতিহ্যবাহী স্যাভোনিয়ান ব্লুবেরি "কুক্কো" এবং মিষ্টির মধ্যে চকোলেট কেক।
রেস্তোরাঁটির আকার ছোট হওয়ায় কোন রান্নাঘর নেই। এখানে পরিবেশন করা সব খাবারই আসলে পার্শ্ববর্তী রেস্তোরাঁ ওলুটমেস্তারির রান্নাঘরে প্রস্তুত করা হয়।
কুয়াপি রক উৎসব
২০১৮ সালের গ্রীষ্মে, রেস্তোরাঁটি বিশ্বের সবচেয়ে ছোট রক সঙ্গীত উৎসব কুয়াপি-রকের আয়োজন করেছিল। উৎসবের মোট চারটি টিকিট বিক্রি হয়, এবং 'ইম্পোটেন্ট গিভারস' নামে একটি এক ব্যক্তির পাংক সঙ্গীত ব্যান্ড আনা হয়েছিল। উৎসবের টিকিট ফেসবুকে আয়োজিত নিলামের করে বিক্রি করা হয়, সেখানে দুটি টিকিটের জন্য ১২৫ ইউরো পর্যন্ত সর্বোচ্চ ডাক উঠেছিল।
আর্থার অ্যামোস নয়েস
নয়েস-হুইটনি সমীকরণ
তিনি উইলিস রডনি হুইটনি এর সাথে ১৮৯৭ সালে নয়েস-হুইটনি সমীকরণ সমীকরণ প্রদান করেন।
Where:
ত্রৈধ বিন্দু
যে তাপমাত্রা ও চাপে কোনও পদার্থ একইসাথে বাষ্পীয়, তরল এবং কঠিন অবস্থায় বিরাজ করতে পারে তাকে ওই বস্তুর ত্রৈধ বিন্দু বলে। যেমন ৪.৫৮ mmhg চাপে এবং ২৭৩.১৬ K তাপমাত্রায় বিশুদ্ধ বরফ, বিশুদ্ধ পানি এবং সম্পৃক্ত জলীয় বাষ্প একই তাপীয় সাম্যাবস্থায় থাকতে পারে।ঐ চাপ ও তাপমাত্রাকে পানির ত্রৈধ বিন্দু বলে। পানির ত্রৈধ বিন্দু হলো ২৭৩.১৬ কেলভিন তাপমাত্রা (০.০১o সেন্টিগ্রেড) এবং ৬১১.২ প্যাসকেল/৪.৫৮ mm(Hg) চাপ। এই তাপমাএায় পানির তিন অবস্থা বিরাজ করে। তাপমাত্রার যে কোনো স্কেল তৈরি করতে হলে দুটো নির্দিষ্ট তাপমাত্রা (বা স্থিরাঙ্ক) দরকার। কেলভিন স্কেলে একটি হচ্ছে পরম শূন্য তাপমাত্রা। অন্যটি হচ্ছে পানির ত্রৈধ বিন্দু । এই তাপমাত্রায় একটি নির্দিষ্ট চাপে(০.০০৬০৩৭৩ atm) বরফ, পানি এবং জলীয় বাষ্প এক সাথে থাকতে পারে বলে তাপমাত্রাকে অনেক বেশি সূক্ষ্মভাবে নির্দিষ্ট করা যায়। উদাহরণস্বরূপ, পারদের ত্রৈধ বিন্দু −৩৮.৮ ° সেন্টিগ্ৰেড (−৩৭.৮ ° ফারেনহাইট) তাপমাত্রায় এবং ০.১৬৫ m Pa চাপে ঘটে ।
লর্ড কেলভিনের ভাই জেমস থমসন ১৮৭৩ সালে "ত্রৈধ বিন্দু" পরিভাষাটি তৈরি করেছিলেন। এছাড়া এটি ত্রিদশা বিন্দু নামেও পরিচিত।
নিকেল (II) আয়োডাইড
নিকেল(II) আয়োডাইড একটি অজৈব যৌগ যার রাসায়নিক সংকেত NiI2। এটি নিকেল এবং আয়োডিনের একটি যৌগ।
প্রস্তুতি
সোডিয়াম আয়োডাইডের সঙ্গে নিকেল(II) ক্লোরাইডের বিক্রিয়া করে নিকেল (II) আয়োডাইড প্রস্তুত করা হয়। এছাড়া আরো অনেক প্রক্রিয়া কয়েছে।
ধর্ম
অনার্দ্র নিকেল(II) আয়োডাইড কালো রঙের কঠিন পদার্থ। তবে সোদক কঠিন নিকেল(II) আয়োডাইডে ছয় অণু জল থাকে। তখন এর রঙ হয় নীলাভ-সবুজ। অনার্দ্র অবস্থায় জলের থেকে প্রায় ৫.৪ গুণ ভারী। এর ঘনত্ব ৫.৩৮৪ গ্রাম/সিসি। নিকেল(II) আয়োডাইডের পরাচৌম্বকত্ব ধর্ম রয়েছে। এটি জলে সহজেই দ্রবীভূত হয়ে নীলাভ-সবুজ রঙের জটিল লবণের জলীয় দ্রবণ তৈরি করে। এই জটিল লবণের জলীয় দ্রবণ থেকে [Ni(H2O)6]I2 কে স্ফটিক আকারে আলাদা করা হয়। এই নীলাভ-সবুজ রঙটি সোদক নিকেল আয়োডাইড যৌগের বৈশিষ্ট্য।
ব্যবহার
অনুঘটক হিসাবে নিকেল আয়োডাইডের ব্যবহার দেখা যায়। কার্বনাইলেশন বিক্রিয়ায় অনুঘটক হিসাবে NiI2 কিছু শিল্পে ব্যবহার করা হয়।
সরুক্ষেত্ৰী বিধানসভা কেন্দ্র
সরুক্ষেত্ৰী বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (চার বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,০৫,৮১০ জন যার মধ্যে পুরুষ ভোটার ১,০৫,৬৫৮ জন এবং নারী ভোটার ১,০০,১৪৬ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। সরুক্ষেত্ৰী বিধানসভা কেন্দ্রে ২০২১ ভোটার লিঙ্গানুপাত ৯৪৮।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭৫,৩৩২ জন যার মধ্যে পুরুষ ভোটার ৯২,০৭৭ জন এবং নারী ভোটার ৭৩,২৫৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪৯,৫৪৭ জন যার মধ্যে পুরুষ ভোটার ৭৯,৬০৬ জন এবং নারী ভোটার ৬৯,৯৪১ জন।
মেহেন্দিগঞ্জ ইউনিয়ন
মেহেন্দিগঞ্জ বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
আয়তন
মেহেন্দিগঞ্জ ইউনিয়নের আয়তন ৫,৭৭৭ একর।
প্রশাসনিক কাঠামো
মেহেন্দিগঞ্জ ইউনিয়ন মেহেন্দিগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
শিক্ষা
২০১১ সালের আদমশুমারি অনুযায়ী মেহেন্দিগঞ্জ ইউনিয়নের সাক্ষরতার হার ৪৮.৩%।
ডানি মাক্কেলি
মাক্কেলিকে উয়েফা ইউরো ২০২০ সালের রেফারি হিসেবে নির্বাচিত করা হয়েছিল, যেখানে তিনি দুটি গ্রুপ পর্বের ম্যাচের দায়িত্বে ছিলেন, তিনি ইংল্যান্ড ও জার্মানির মধ্যকার ১৬ দলের পর্বের ম্যাচের এবং ওয়েম্বলি স্টেডিয়ামে ইংল্যান্ড ও ডেনমার্কের মধ্যকার সেমি-ফাইনালের দায়িত্বে নিয়োজিত ছিলেন।
ভিডিও সহকারী রেফারি হিসাবে
মাক্কেলি ২০১৯ ফিফা ক্লাব বিশ্বকাপের ফাইনালে, ২০১৭ ফিফা অনূর্ধ্ব-২০ বিশ্বকাপ ফাইনালে, ২০১৮ ফিফা বিশ্বকাপ ফাইনালে, ২০১৮ ফিফা ক্লাব বিশ্বকাপে, ২০১৯ উয়েফা চ্যাম্পিয়নস লীগ ফাইনালে ভিডিও সহকারী রেফারি হিসেবে দায়িত্ব পালন করেছিলেন। ২০১২ ফিফা মহিলা বিশ্বকাপের সময়ও তিনি ভিডিও সহকারী রেফারি ছিলেন, যেখানে ফ্রান্স ও নাইজেরিয়া এবং জ্যামাইকা ও ইতালি ম্যাচে পেনাল্টি বিষয়ে সিদ্ধান্ত প্রদান করতে তিনি নতুন আইন পরিবর্তনের প্রয়োগ করেছিলেন।
স্বাস্থ্য বিজ্ঞান কলেজ, বাহরাইন
স্বাস্থ্য বিজ্ঞান কলেজ (كلية العلوم الصحية) হলো বাহরাইনের একটি সরকারী উচ্চ শিক্ষাপ্রতিষ্ঠান। এখানে স্বাস্থ্যবিজ্ঞান বিষয়ে পাঠদান করা হয়। বৈরুতের আমেরিকান বিশ্ববিদ্যালয় এবং শিকাগোর ইলিনয় বিশ্ববিদ্যালয়ের সহযোগিতায় দেশটির স্বাস্থ্য মন্ত্রণালয় এই কলেজ প্রতিষ্ঠা করে। ২০১১ সালের একটি ডিক্রি অনুযায়ী কলেজটি বাহরাইন বিশ্ববিদ্যালয়ের সাথে একীভূত হয়।
ইতিহাস
১৯৫৯ সালে বাহরাইনে নার্সদের প্রশিক্ষণ দেওয়ার জন্য স্থানীয়ভাবে একটা নার্সিং বিদ্যালয় প্রতিষ্ঠা করা হয়।  স্বাস্থ্য বিজ্ঞান কলেজ এই কলেজের বর্ধিত রূপ, যা ১৯৭৬ সালে প্রতিষ্ঠিত হয়।  এই কলেজটি বাহরাইনের নার্সদের শিক্ষা ও প্রশিক্ষণ দিয়ে থাকে। কলেজটি বাহরাইনের স্বাস্থ্য মন্ত্রণালয়ের অধীনে পরিচালিত হয়। এই কলেজে শুধুমাত্র বাহরাইন নয়, বরং গালফ (উপসাগরীয় অঞ্চল)ভুক্ত অন্যান্য দেশ থেকে ছাত্র-ছাত্রীরা এই কলেজে অধ্যয়ন করে।
কোর্স
স্বাস্থ্য বিজ্ঞান কলেজ বিভিন্ন ধরনের ডিগ্রি প্রদান করে থাকে। এখানে নার্সিং এ বিএসসি ডিগ্রি প্রদান করা হয়। তবে পূর্বে শুধুমাত্র এডি ডিগ্রি প্রদান করা হতো।  নার্সিং ছাড়াও আরো পাঁচটি এলাইড স্বাস্থ্য বিষয়ের ওপর এখানে কোর্স করানো হয় ও ডিগ্রি প্রদান করা হয়। প্রোগ্রামগুলো হলো: দাঁতের স্বাস্থ্য, চিকিৎসা পরীক্ষাগার প্রযুক্তি, ফার্মেসি, পাবলিক হেলথ এবং রেডিওগ্রাফি। ২০১৫ সালের সেপ্টেম্বর মাস থেকে ফার্মেসি,চিকিৎসা পরীক্ষাগার প্রযুক্তি, পাবলিক হেলথ এবং রেডিওগ্রাফি কোর্স শুরু করা হয়। এখানে নার্সিং এর উপর এক বছর মেয়াদী ডিপ্লোমা কোর্স করানো হয়। সাধারণত ডিপ্লোমা কোর্সে নার্সিং এর বিশেষায়িত শাখা, যেমনঃ ধাত্রীবিদ্যা, কমিউনিটি হেল্থ, কার্ডিয়াক, ইমার্জেন্সি এবং সাইকিয়াট্রিক নার্সিং ইত্যাদি বিষয়ে ডিগ্রি প্রদান করা হয়।
ক্যাম্পাস
এই কলেজ এর ক্যাম্পাস মানামা শহরের পাশে সালমানিয়াতে অবস্থিত। এটা সালমানিয়া মেডিকেল কমপ্লেক্স (SMC) এর সাথে অবস্থিত। এর সঙ্গে আরব উপসাগরীয় বিশ্ববিদ্যালয় এবং সালমানিয়া হাসপাতাল রয়েছে। ক্যাম্পাসে একটি প্রশাসন ভবন এবং ছাত্র বিষয়ক ভবন আছে। এছাড়াও একাধিক নার্সিং এবং পরীক্ষাগার ব্লক,উপরন্তু, তিনতলা ভবনে অফিস সুবিধা অন্তর্ভুক্ত। এই ভবনে শ্রেণীকক্ষ, গবেষণাগার ও আহমেদ আল-ফার্সি গ্রন্থাগার আছে। বিশেষ ক্লাস নেওয়া, কর্মশালা করা, সভা করা, সেমিনার আয়োজন করা, সম্মেলনের জন্য একটি মিলনায়তন আছে, যার নাম আল মা'আরিফ মিলনায়তন। ১৯৮৮ সালে এই কলেজে একটি কম্পিউটার ল্যাবরেটরি স্থাপন করা হয়। গত কয়েক বছরে কলেজটি প্রযুক্তিগত এবং পড়াশোনার মান অনেক উন্নত করেছে, বিশেষত শিক্ষায় প্রযুক্তির ব্যবহার ও শিক্ষার্থী বান্ধব পরিবেশ সৃষ্টিতে।
আলী ইমাম
আলী ইমাম (৩১ ডিসেম্বর ১৯৫০ — ২১ নভেম্বর ২০২২) বাংলাদেশী শিশুসাহিত্যিক এবং অডিও ভিজ্যুয়াল ব্যবস্থাপক। গল্প, উপন্যাস, প্রবন্ধ, ফিচার, ভ্রমণকাহিনী, বিজ্ঞান কল্পকাহিনী সবই তিনি লিখেছেন বাচ্চাদের জন্য। অমর একুশে বইমেলা ২০১৮ পর্যন্ত তার প্রকাশিত গ্রন্থসংখ্যা ছয় শতাধিক।
জন্ম
আলী ইমামের জন্ম ব্রাহ্মণবাড়িয়ায়। জন্মের ৬ মাস পরই পুরো পরিবারসহ ঢাকায় প্রত্যাবর্তন করেন। পুরো পরিবারসহ থাকতেন পুরান ঢাকার ঠাটারীবাজারে। তার শৈশব-কৈশোর কেটেছে পুরান ঢাকার ওয়ারী, লিঙ্কন রোড, নয়াবাজার, নওয়াবপুর, কাপ্তানবাজার, ফুলবাড়িয়ায় এলাকায়।
কর্মজীবন
আলী ইমাম এ পর্যন্ত প্রায় ২০০টির মতো পুস্তক রচনা করেছেন ও ৪০টির মতো গ্রন্থ রচনা করেছেন।শিশু মনস্তত্ত্ব, রোমাঞ্চ এবং মানবতা ধরনের বিষয় তার কাহিনীতে উঠে এসেছে।তিনি সহজ সরল ভাষায় লিখেন। তার লেখায় বৈজ্ঞানিক কল্পকাহিনী, রোমাঞ্চকর উপন্যাস ও ইতিহাস সংশ্লিষ্ট রচনা লক্ষণীয়। আলী ইমাম বাংলাদেশ টেলিভিশনের মহা-ব্যবস্থাপক ছিলেন এবং ২০০৬ সালে চাকরি থেকে অবসরগ্রহণ করেন। তারপর তিনি স্যার সাঈদ ইউনিভার্সিটি অব ইঞ্জিনিয়ারিং অ্যান্ড টেকনোলজিতে ভর্তি হন কম্পিউটার প্রকৌশল বিষয়ে স্নাতক ডিগ্রি নেওয়ার জন্য। ২০১০ সালে তিনি তার শিক্ষা সমাপ্ত করেন এবং জনসেবামূলক নিজের প্রতিষ্ঠান খুলে বসেন। তিনি একে বলেন বযিমস। এছাড়াও তিনি অনেক ব্লগের লেখক।
প্রবন্ধ-গবেষণা
সোনালী তোরণ (১৯৮৬); আলোয় ভুবন ভরা (১৯৮৭); দুঃসাহসী অভিযাত্রী (১৯৮৮); প্রিয়-প্রসঙ্গ (১৯৯০); বুনোহাঁসের পালক (১৯৯০); সেসুলয়েডের পাঁচালী (১৯৯০); রক্ত দিয়ে কেনা (গল্প, ১৯৯১); ভিনদেশী কিশোর গল্প (১৯৯১); কাছের পাহাড় দূরের পর্বত (১৯৯২); সাগর থেকে সাগরে (১৯৯২); বাংলাদেশের কথা (১৯৯২); বিদেশি পর্যটকদের চোখে বাংলাদেশ (১৯৯৪); দূরের দ্বীপ কাছের দ্বীপ (১৯৯৬); প্রাচীন বাংলা বৌদ্ধ বিহার (১৯৯৬); বাঙলা নামে দেশ (১৯৯৭); ডানা মলার দিন (১৯৯৭); দেখোরে নয়ন মেলে (১৯৯৯); ভ্রমণ কাহিনী : কাছে থেকে দূরে (১৯৯১)।
জীবনী
শেষ নেই (১৯৭৯)
মৃত্যু
দীর্ঘদিন অসুস্থতার পর ২১ নভেম্বর ২০২২ তারিখে তিনি বাংলাদেশ মেডিকেল কলেজ হাসপাতালে ইন্তেকাল করেন।
কোতারো হোন্ডা
কোতারো হোন্ডা (本多 光太郎, Honda Kōtarō; ২৩শে ফেব্রুয়ারি, ১৮৭০ – ১২ই ফেব্রুয়ারি, ১৯৫৪) একজন জাপানি ধাতুবিদ এবং উদ্ভাবক, যিনি তার উদ্ভাবিত কেএস স্টিলের জন্য সুপরিচিত। জাপানের আইচি প্রশাসনিক অঞ্চলের ওকাজাকি শহরে জন্ম নেওয়া এই বিজ্ঞানীর উদ্ভাবিত কেএস ইস্পাত হলো চৌম্বক প্রতিরোধী এমনই এক ইস্পাত যা টংস্টেন-ইস্পাতের চেয়ে তিনগুণ বেশি চৌম্বকবল প্রতিরোধ করতে সক্ষম। কেএস স্টীলের কেএস আদ্যক্ষর দুটি এসেছে কিচিই সুমিতোমো (Kichiei Sumitomo) এর আদ্যক্ষর থেকে। ইস্পাত এবং সংকর ধাতুর উপর কঠোর মৌলিক গবেষণার মাধ্যমে ২৫০ ওয়েরস্টেড চৌম্বক-রোধ ক্ষমতা সম্পন্ন এই ধাতুটির উন্নয়ন ঘটানো হয়েছিল।
প্রধান যে বৈজ্ঞানিক ক্ষেত্রগুলোর মৌলিক গবেষণার উপর জাপানের শিল্প উন্নয়ন নির্ভরশীল সেই মৌলিক গবেষণাগুলোর মধ্যে ১৯১৭ সালে কেএস স্টিলের উপর এবং ১৯৩৪ সালে উন্নয়নকৃত কেএস স্টিলের উপর হোন্ডার পরিচালিত গবেষণাগুলোও রয়েছে, যে গবেষণাগুলো আবার এই বিজ্ঞানীর অবস্থান গড়ে তোলার ক্ষেত্রেও মূল শক্তি হিসেবে কাজ করেছিল। পরবর্তীতে এনকেএস ইস্পাত উদ্ভাবনের মাধ্যমে তিনি ইস্পাতের আরও উন্নতি ঘটান। জাপানের শিল্প-প্রকৌশলী ও ব্যবসায়ী তাইচি ওহনো যিনি টয়োটার উৎপাদন ব্যবস্থার জনক হিসেবে পরিচিত তিনি তার এক বইয়ে এনকেএস ইস্পাতকে এমন এক জাপানি উপকরণ হিসেবে হিসাবে উল্লেখ করেছেন যার বিকাশ জড়িত ছিল দ্বিতীয় বিশ্বযুদ্ধের প্রেক্ষাপটের সাথে।
শিক্ষাবিদ টোকিয়াৎসু হোজোর সাথে হোন্ডা একত্রে একটি গবেষণা ইনস্টিটিউট স্থাপন করেন, যেখানে সহায়তা করেছিলেন সুমিতোমো পরিবার।  পরে এই ইনস্টিটিউট নামকরণ করা হয় ধাতব পদার্থ গবেষণা ইনস্টিটিউট। ১৯৩১ সালে তিনি তোহোকু ইম্পেরিয়াল ইউনিভার্সিটির সভাপতি নিযুক্ত হন। এখানে তিনি কয়েক বছর যাবৎ পদার্থবিজ্ঞান পড়ান।
চিবা ইনস্টিটিউট অফ টেকনোলজির প্রতিষ্ঠায় (千葉工業大学) তিনি ১৯৪০ সাল থেকেপ অংশগ্রহণ করেন। তিনি ১৯৪৯ সাল থেকে টোকিও বিজ্ঞান বিশ্ববিদ্যালয়ের প্রথম সভাপতি হিসেবে দায়িত্ব পালন করেন ।
১৯৩২ সালে হোন্ডা পদার্থবিজ্ঞানে নোবেল পুরস্কারের জন্য মনোনীত হয়েছিলেন। ১৯৩৭ সালে জাপানে যখন অর্ডার অফ কালচার প্রতিষ্ঠা করা হয়েছিল, সে সময় অর্ডার অফ কালচারে ভূষিত প্রথম ব্যক্তিদের মধ্যে তিনিও একজন ছিলেন। এছাড়াও তিনি ১৯৩১ সালে ফ্র্যাঙ্কলিন ইনস্টিটিউটের এলিয়ট ক্রেসন পদক লাভ করেন এবং ১৯৫১ সালে পার্সন অব কালচারাল মেরিট সম্মানে ভূষিত হন। মৃত্যুর পর তাকে অর্ডার অফ দ্য রাইজিং সানের গ্র্যান্ড কর্ডন প্রদান কর হয়।
১৯৫৪ সালে টোকিওর বুঙ্কিওতে হোন্ডা জীবনাবসান হয় এবং ওকাজাকির মায়োজেন-জি মন্দিরে তাকে সমাধিস্থ করা হয়।
জাপানের পেটেন্ট অফিস ১৯৮৫ সালের ১৮ই এপ্রিলে তাকে জাপানি দশজন মহান উদ্ভাবকের একজন হিসেবে স্বীকৃতি দেয়।
ঋগ্বৈদিক ঋষি
প্রাচীনত্ব ও সমন্বয়বাদী হিন্দুধর্মের যাবতীয় বিষয়ধারার উৎস হিসেবে ঋগ্বেদ সর্বাধিক গুরুত্বপ্রাপ্ত গ্রন্থ। তাই এ গ্রন্থটির পুনর্পাঠ ও আদ্যোপান্ত বিশ্লেষণ সত্যনিষ্ঠতার প্রয়োজনে জরুরী। এ প্রচেষ্টার অংশ হিসেবে এখানে বর্ণানুক্রমিকভাবে ঋগ্বেদ রচয়িতা ঋষিদের পূর্ণাঙ্গ তালিকা দেয়া হলো। ঋষিদের রচিত সূক্ত ও ঋকাদির সাথে সংশ্লিষ্ট দেবতা তথা প্রার্থ্য বা আরাধ্য বা উপাস্যও উল্লেখিত হলো। এক্ষেত্রে মনে রাখতে হবে যে সকল সূক্তে প্রার্থ্য নেই, সেক্ষেত্রে সূক্তের বিষয়কেই প্রার্থ্য ব'লে বেদ সংকলনের প্রাথমিক যুগ থেকেই উল্লেখ করা হয়েছে।
ঋগ্বৈদিক ঋষি, সূক্ত ও উপাস্য
মোট ৩২৯ জন ঋষি ও ২৮ জন ঋষিকার রচনার সংকলন ঋগ্বেদ। কিছু সূক্ত ও ঋক এককরচনা নয়, সেগুলোকে প্রথম বন্ধনীতে আর বিকল্প রচনাগুলোকে (অর্থাৎ যে সূক্তের রচক হিসেবে অন্য কারও নামও বিকল্প রচক হিসেবে উল্লেখিত রয়েছে) দ্বিতীয় বন্ধনীতে { } দেখানো হয়েছে।
মৌন
মৌন (मौनम्) অর্থ নীরবতা। হিন্দু দর্শনে, মৌন হল যার নিজস্ব কণ্ঠস্বর রয়েছে, যা মনের শান্তি, অভ্যন্তরীণ নিস্তব্ধতা, সমাধি ও চূড়ান্ত বাস্তবতা (ব্রহ্ম) কে বোঝায়। হিন্দু ধর্মগ্রন্থগুলি মৌনকে অনুভব করার মাধ্যমে সঠিক বোঝার উপর জোর দেয়।
তাৎপর্য
মৌন হল সচেতনতা, এটি হল আত্মা, স্বয়ং,  এবং এটি চূড়ান্ত বাস্তবতা সম্পর্কে প্রকৃত শিক্ষা, কারণ এটি পরম কথা এবং চিন্তার সুযোগের বাইরে। যাজ্ঞবল্ক্য জোর দিয়ে বলেন যে ব্রহ্মকে অনুভব করার জন্য মৌন ও অমৌন উভয়কেই অতিক্রম করতে হবে।
শাস্ত্রে উল্লেখ করা হয়েছে যে বৈষম্যহীন মনের কথার অঙ্গকে মনের মধ্যে একীভূত করা উচিত; যিনি প্রকৃত সারকে আহরণ করেছেন এবং আস্বাদন করেছেন তিনি সম্পূর্ণ মৌনতায় প্রকৃত সুখ উপভোগ করেন এবং উৎসের সাথে একাত্ম হয়ে তা রক্ষা করেন। শঙ্কর ব্রহ্মের অনির্বচনীয় প্রকৃতি হিসাবে মৌনকে উল্লেখ করেছেন। মৌন হল অব্যক্ত, একমাত্র বাস্তবতা যেখানে ধ্বনি হল অন্য অব্যক্ত যা মায়া বা প্রকৃতি যা তার তিনটি গুণের কারণে নিজেকে প্রজেক্ট করে। তুরীয় উচ্চারণের বাইরে তাই একে অমাত্র বলা হয়। শঙ্করের মতে, অজ্ঞতা সমস্ত শর্তযুক্ত অভিজ্ঞতার কারণ, অজ্ঞতার অন্ধকার থেকে বিচ্ছিন্নতার অনুভূতির উদ্ভব হয় এবং অজ্ঞ ব্যক্তি ব্রহ্মের অবিচ্ছিন্ন উপলব্ধি সম্পর্কে খুব কমই জানেন।
আধ্যাত্মিক গুরু রমণ মহর্ষি, তাঁর রচিত গ্রন্থ - "আমি কে?" - এ উল্লেখ করেছেন যে মনকে হৃদয়ে দৃঢ়ভাবে স্থাপন করার পরেই প্রাথমিক চিন্তা "আমি" যা সমস্ত চিন্তার মূল চির-বিদ্যমান বাস্তব আত্মকে উজ্জ্বল করার জন্য অদৃশ্য হয়ে যাবে; যে স্থানটি (সত্তার অভ্যন্তরীণ মূল) আদিম চিন্তার সামান্য চিহ্নও বাদ দেয় "আমি" তা হল স্বরূপ (নিজস্ব অপরিহার্য আত্ম) যাকে বলা হয় মৌন (নীরবতা), এটি অহংকারহীনতার অবস্থা।
আলেক্স মেরেত
আলেক্স মেরেত (Alex Meret, ; জন্ম: ২২ মার্চ ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে গোলরক্ষক হিসেবে খেলেন।
২০১২ সালে, মেরেত ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
ব্যক্তিগতভাবে, মেরেত বেশ কিছু পুরস্কার জয়লাভ করেছেন, যার মধ্যে ২০১৬–১৭ সেরিয়ে বি মৌসুম সেরা গোলরক্ষকের পুরস্কার জয় অন্যতম। দলগতভাবে, মেরেত এপর্যন্ত ২টি শিরোপা জয়লাভ করেছেন, যার মধ্যে ১টি এসপিএএলের হয়ে এবং ১টি নাপোলির হয়ে জয়লাভ করেছেন।
প্রারম্ভিক জীবন
আলেক্স মেরেত ১৯৯৭ সালের ২২শে মার্চ তারিখে ইতালির উদিনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মেরেত ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৬ বছরে ৪৩ ম্যাচে অংশগ্রহণ করেছেন।
স্টেফানিয়া তুর্কিউইচ
স্টেফানিয়া তুর্কিউইচ-লুকিয়ানোভিচ (২৫ এপ্রিল ১৯৯৮ - ৮ এপ্রিল ১৯৭৭) ছিলেন একজন ইউক্রেনীয় সুরকার, পিয়ানোবাদক, এবং সঙ্গীতবিদ, যিনি ইউক্রেনের প্রথম মহিলা সুরকার হিসাবে স্বীকৃত। সোভিয়েত কর্তৃপক্ষ ইউক্রেনে তার কাজ নিষিদ্ধ করেছিল।
শৈশব
স্টেফানিয়া তুর্কিউইচ-লুকিয়ানোভিচ অস্ট্রিয়া-হাঙ্গেরির লভিভে জন্মগ্রহণ করেন। তার দাদা লেভ তুর্কেভিচ এবং তার বাবা ইভান তুর্কেভিচ পুরোহিত ছিলেন। তার মা সোফিয়া কোরমোশিভ ছিলেন একজন পিয়ানোবাদক এবং তিনি কারল মিকুলি এবং ভিলেম কুর্জের সাথে অধ্যয়ন করতেন এবং তরুণ সোলোমিয়া ক্রুশেলনিৎসকার সাথেও ছিলেন। পরিবারটি ছিল বাদ্যযন্ত্র এবং প্রত্যেকেই একটি বাদ্যযন্ত্র বাজিয়েছিল। স্টেফানিয়া পিয়ানো, বীণা এবং হারমোনিয়াম বাজাতেন। পরে, সুরকার তার শৈশব এবং সঙ্গীতের প্রতি তার ভালবাসার কথা মনে করেছিলেন:
"At the centre of everything was my mother, who played a wonderful piano. As a child, I loved very much to listen to her play. Then, we began a salon orchestra in our home. We played thus: father on the bass …, my mother on the piano, (Льоньо) Lyonyo on cello, me on the harmonium, (Марійка і Зенко) Marika and Zenko … on violins. Father started a family choir as well. These were our first steps into the world of music. Father never skimped on money or made excuses when it came to our musical life."
অধ্যয়ন
তুর্কিউইচ ভাসিল বারভিনস্কির সাথে তার সঙ্গীত অধ্যয়ন শুরু করেন। ১৯১৪ থেকে ১৯১৬ পর্যন্ত, তিনি ভিয়েনায় কুর্জের সাথে পিয়ানো অধ্যয়ন করেছিলেন। প্রথম বিশ্বযুদ্ধের পরে, তিনি এলভিভ বিশ্ববিদ্যালয়ে অ্যাডলফ চিবিনস্কির সাথে অধ্যয়ন করেন এবং লভিভ কনজারভেটরিতে সঙ্গীত তত্ত্বের উপর তার বক্তৃতায় অংশ নেন। ১৯১৯ সালে তিনি তার প্রথম বাদ্যযন্ত্র রচনা করেন - লিটার্জি (লিতুর্গিউ), যা লভিভের সেন্ট জর্জ ক্যাথেড্রালে বেশ কয়েকবার সঞ্চালিত হয়েছিল।
১৯২১ সালে তুর্কিউইচ ভিয়েনা বিশ্ববিদ্যালয়ে গুইডো অ্যাডলার এবং ইউনিভার্সিটি অফ মিউজিক অ্যান্ড পারফর্মিং আর্টস ভিয়েনাতে জোসেফ মার্ক্সের সাথে অধ্যয়ন করেন, যেখান থেকে তিনি ১৯২৩ সালে একটি শিক্ষক ডিপ্লোমা নিয়ে স্নাতক হন। ১৯২৫ সালে তিনি রবার্ট লিসোভস্কিকে বিয়ে করেন এবং তার সাথে বার্লিনে ভ্রমণ করেন, যেখানে তিনি ১৯২৭ থেকে ১৯৩০ সাল পর্যন্ত থাকতেন এবং আর্নল্ড শোয়েনবার্গ এবং ফ্রাঞ্জ শ্রেকারের সাথে পড়াশোনা করেছিলেন। এই সময়কালে, ১৯২৭ সালে, তার কন্যা জোয়া (Зоя) জন্মগ্রহণ করেন।
১৯৩০ সালে তুর্কিউইচ চেকোস্লোভাকিয়ার প্রাগে যান, চার্লস ইউনিভার্সিটিতে জেডেনেক নেজেডলির সাথে এবং প্রাগ কনজারভেটরিতে ওটাকার সিনের সাথে অধ্যয়ন করেন। তিনি সঙ্গীত একাডেমীতে ভিটেজস্লাভ নোভাকের সাথে রচনা অধ্যয়ন করেছিলেন। ১৯৩৩ সালের শরত্কালে তিনি পিয়ানো শিখিয়েছিলেন এবং প্রাগ কনজারভেটরিতে একজন সহচর হয়েছিলেন। ১৯৩৪ সালে তিনি রাশিয়ান অপেরাতে ইউক্রেনীয় লোককাহিনীর বিষয়ে তার ডক্টরাল গবেষণামূলক প্রবন্ধ রক্ষা করেছিলেন। তিনি ১৯৩৪ সালে প্রাগের ইউক্রেনীয় ফ্রি ইউনিভার্সিটি থেকে সঙ্গীতবিদ্যায় ডক্টরেট পান। তিনি গ্যালিসিয়া (যা তখন পোল্যান্ডের অংশ ছিল) থেকে পিএইচডি অর্জনকারী প্রথম মহিলা হয়েছিলেন। লভিভে ফিরে, ১৯৩৪ সাল থেকে তুর্কিউইচ লভিভ কনজারভেটরিতে বাদ্যযন্ত্র তত্ত্ব এবং পিয়ানোর শিক্ষক হিসাবে কাজ করেছিলেন এবং ইউক্রেনীয় পেশাদার সংগীতশিল্পীদের ইউনিয়নের সদস্য হয়েছিলেন।
যুদ্ধের বছর
১৯৩৯ সালের শরত্কালে, পূর্ব গ্যালিসিয়া এবং ভলহিনিয়ার সোভিয়েত সংযুক্তির পরে, স্টেফানিয়া লভিভ অপেরা হাউসে একজন গৃহশিক্ষক এবং কনসার্ট মাস্টার হিসাবে কাজ করেছিলেন এবং ১৯৪০ থেকে ১৯৪১ সাল পর্যন্ত লভিভ কনজারভেটরিতে সহযোগী অধ্যাপক ছিলেন। নাৎসি দখলের সময় কনজারভেটরি বন্ধ হওয়ার পর, তিনি স্টেট মিউজিক্যাল স্কুলে পড়াতে থাকেন। ১৯৪৪ সালের বসন্তে তিনি ভিয়েনার উদ্দেশ্যে লভিভ ত্যাগ করেন।
সোভিয়েতদের কাছ থেকে পালিয়ে, ১৯৪৬ সালে তিনি দক্ষিণ অস্ট্রিয়ায় চলে যান এবং সেখান থেকে ইতালিতে চলে যান, যেখানে তার দ্বিতীয় স্বামী, নর্টসিজ লুকিয়ানোভিচ ছিলেন ব্রিটিশ কমান্ডের অধীনে একজন চিকিৎসক।
যুক্তরাজ্য
১৯৪৬ সালের শরত্কালে, তুর্কিউইচ যুক্তরাজ্যে চলে আসেন, ১৯৫১ সালে লন্ডনে বসবাস করার আগে প্রথমে ব্রাইটনে বসবাস করেন। তিনি পরে ১৯৫২ থেকে ১৯৬২ সাল পর্যন্ত ব্রিস্টলের কাছে ব্যারো গার্নি, ১৯৬২ সাল পর্যন্ত বেলফাস্ট এবং ১৯৭৩ সাল পর্যন্ত কেমব্রিজে বসবাস করেন।
১৯৪০ এর দশকের শেষের দিকে, তুর্কিউইচ রচনায় ফিরে আসেন। সময়ে সময়ে তিনি পিয়ানোবাদক হিসাবে আবার অভিনয় করেছিলেন, বিশেষত ১৯৫৭ সালে ব্রিটেনের ইউক্রেনীয় সম্প্রদায়ের কনসার্টের একটি সিরিজে এবং ১৯৫৯ সালে ব্রিস্টলে পিয়ানো সঙ্গীতের একটি কনসার্টে। তিনি ব্রিটিশ সোসাইটি অফ উইমেন-কম্পোজার এবং মিউজিশিয়ানের সদস্য ছিলেন (যা ১৯৭২ সাল পর্যন্ত বিদ্যমান ছিল)।
তুর্কিউইচের অপেরা ওকসানার হার্ট ১৯৭০ সালে উইনিপেগে (কানাডা) সেন্টেনিয়াল কনসার্ট হলে তার বোন ইরেনা তুর্কেভিকজ-মার্টিনেকের শৈল্পিক নির্দেশনায় পরিবেশিত হয়েছিল।
"Centennial Concert Hall – Sunday at 7:30 p.m.: Ukrainian Children’s Theatre presents Heart of Oksana, an opera by Stefania Turkevich-Lukianovich, which is the story of a girl meeting mythological figures in an enchanted forest as she searches for her lost brothers."
সিম্ফোনিক কাজ
স্পেস সিম্ফনি - ১৯৭২
দেবী (দ্ব্যর্থতা নিরসন)
দেবী ঈশ্বরীর সংস্কৃত প্রতিশব্দ।
দেবী দিয়ে আরও বুঝানো হয়:
রোজদা ফেলাত
জীবনের প্রথমার্ধ
রোজদা ফেলাত তার জীবন সম্পর্কে তুলনামূলকভাবে কম প্রকাশ করেছেন, অস্ত্র হাতে নেওয়ার আগের জীবনী অনেকটা অজানা; এমনকি তার বয়স এবং জন্মস্থানও বিতর্কিত। এই কারণে, টি-অনলাইন তাকে "রহস্যময়" হিসাবে বর্ণনা করেছিল। তার ২০১৭ সালের শেষের দিক দ্য নিউ ইয়র্কারকে দেওয়া একটি সাক্ষাৎকার অনুসারে, তিনি ১৯৭৭ সালের দিকে কামিশলির কাছে একটি দরিদ্র কৃষক পরিবারের সন্তান হিসেবে জন্মগ্রহণ করেছিলেন। তার জন্মস্থান নিয়ে অন্যান্য বিভিন্ন দাবী ইন্টারনেটে ছড়িয়ে পড়েছে, তবে তুর্কি সংবাদ সংস্থা জিহান নিউজ এবং অন্যান্য এসডিএফ কর্মকর্তারা তার জন্ম তারিখ ১৯৮০ এবং/অথবা তার জন্মস্থান হিসাবে আল-হাসাকহের নাম উল্লেখ করেছে। অন্যান্য গণমাধ্যম সংস্থার অনেক রিপোর্ট জিহান নিউজের তথ্যের পুনরাবৃত্তি করেছে,  অন্যরা দাবি করে যে তিনি ১৯৬২ সাল, ১৯৬৬ সাল বা ১৯৬৮ সালে জন্মগ্রহণ করেছিলেন, এমনকি একটি মিডিয়া এজেন্সি বলেছিল যে তিনি তুরস্কের ব্যাটম্যান থেকে এসেছেন। এই শেষ দাবিটি তার এক ঘনিষ্ঠ সহযোগী অস্বীকার করেছিলেন, যিনি টি-অনলাইনকে বলেছিলেন যে তিনি অবশ্যই একজন সিরীয় কুর্দি।
স্থির ভর
স্থির বস্তুর প্রসঙ্গ-কাঠামোতে স্থির কোন পর্যবেক্ষক পরিমাপ করে ঐ বস্তুর যে ভর পান তা-ই বস্তুটির স্থির ভর। অর্থাৎ বস্তু এবং পর্যবেক্ষক-এর মধ্যে আপেক্ষিক বেগ না থাকলে পর্যবেক্ষক-এর পরিমাপে বস্তুর যে ভর পাওয়া যায় সেটাই স্থির ভর (বা, নিশ্চল ভর)। thumb|কণার চারটি অবস্থা ‌।একটিতে শূন্য আগ্রাসী ভর রয়েছে, অন্যটিতে বিশাল
আরও দেখুন
Інваріантна маса
খালিদ ইবনে ইয়াজিদ
খালিদ ইবনে ইয়াজিদ ছিলেন মধ্যযুগের একজন মুসলিম রসায়নবিদ। তিনি ৭ম শতাব্দীতে জীবিত ছিলেন। মধ্যযুগের লাতিন ভাষায় তার নাম Calid (খালিদ) হিসাবে অনুবাদ করা হয়েছে।
প্রাক জীবন
রসায়নের ইতিহাসে খালিদ ঐতিহাসিক চরিত্র। খালিদের সঠিক জন্ম তারিখ জানা যায় না। খালিদ উমাইয়া রাজপুত্র ছিলেন। তিনি ছিলেন খলিফা দ্বিতীয় মুয়াবিয়া এর ভাই। খালিদ খলিফা পদ গ্রহণের সুযোগ হারিয়ে মিশরে রসায়ন শিক্ষা গ্রহণ করতে যান। তিনি ছিলেন বই সংগ্রাহক, তিনি বিভিন্ন সাহিত্য আরবি ভাষায় অনুবাদ করেছেন।. তিনি ৭০৪ খ্রিষ্টাব্দে মারা যান।
অ্যাকশন জ্যাকসন
অ্যাকশন জ্যাকসন (एक्शन जैकसन) হচ্ছে ২০১৪ সালে মুক্তিপ্রাপ্ত একটি হিন্দি অ্যাকশন কমেডি চলচ্চিত্র। চলচ্চিত্রটি পরিচালনা করেছেন প্রভু দেবা এবং প্রযোজনা করেছেন গরধান তানোয়ানি, শুনিল লুল্লা। এতে অভিনয় করেছেন অজয় দেবগন, সোনাক্ষী সিনহা, যামী গৌতম।
নায়ক (২০১৩-এর চলচ্চিত্র)
নায়ক ২০১৩ সালের একটি তেলুগু ভাষার মারপিটধর্মী চলচ্চিত্র, যা রচনা করেছেন আকুলা শিভা এবং পরিচালনা করেছেন ভি ভি বিনায়ক। চলচ্চিত্রটি ডিভিভি দানায়া এবং এস রাধাকৃষ্ণযৌথভাবে প্রযোজনা করেছেন। ইউনিভার্সাল মিডিয়া ব্যানারে। ছবিটিতে মূখ্য চরিত্রে রয়েছেন রাম চরণ, কাজল আগরওয়াল, অমলা পল, প্রদীপ রাওয়াত এবং আশীষ বিদ্যার্থী। সাই থামান এই ছবির সংগীত ও পটভূমি রচনা করেছেন। কে নাইডু চিত্রনাট্য এবং গৌতম রাজু চলচ্চিত্রটির সম্পাদক।
ন্যানোপ্রযুক্তি
ন্যানোপ্রযুক্তি বলতে ন্যানোমাপনীর বস্তুসমূহের বিজ্ঞান ও প্রযুক্তিকে বোঝায়, যেসব বস্তু সেগুলির গঠনকারী উপাদান পদার্থগুলির বৃহৎ-মাপনীতে এমনকি আণুবীক্ষণিক মাপনীতে প্রদর্শিত ধর্মাবলি অপেক্ষা তাৎপর্যপূর্ণরূপে ভিন্ন ধর্মাবলি প্রদর্শন করে। সাধারণত ন্যানোপ্রযুক্তিতে এমন সব কাঠামো নিয়ে কাজ করা হয় যা অন্তত একটি মাত্রায় ১০০ ন্যানোমিটার থেকে ছোট। কিন্তু এই সংজ্ঞাটি সম্পূর্ণ সঠিক নয়। ন্যানোপ্রযুক্তির সারমর্ম শুধুমাত্র মাত্রার পরিমাপেই সীমাবদ্ধ নয়, বরং এর চেয়ে বেশি গুরুত্বপূর্ণ হল ক্ষুদ্র মাপনীতে উপাদান পদার্থের ধর্মের পরিবর্তন। তাই একটি ২০০ ন্যানোমিটার দৈর্ঘ্যের বস্তুকেও যথার্থ ন্যানো উপাদান গণ্য করা হতে পারে, যদি সেটি বৃহৎ-মাপনী বা আণুবীক্ষণিক (মাইক্রোমিটার) মাপনীতে প্রদর্শনকৃত ধর্মগুলির পরিবর্তে তাৎপর্যপূর্ণরূপে ভিন্ন ধর্মাবলি প্রদর্শন করে।
ন্যানোপ্রযুক্তি বহুমাত্রিক, এর সীমানা প্রচলিত অর্ধপরিবাহী পদার্থবিজ্ঞান থেকে শুরু করে অত্যাধুনিক আণবিক স্বয়ং-সংশ্লেষণ প্রযুক্তি পর্যন্ত, কিংবা আণবিক কাঠামোর নিয়ন্ত্রণ থেকে নতুন বৈশিষ্ট্যসম্পন্ন ন্যানোপদার্থের উদ্ভাবন পর্যন্ত বিস্তৃত। রিচার্ড ফাইনম্যানকে ন্যানোপ্রযুক্তির জনক বলা হয়।
ইতিহাস
right|thumb|আণবিক গিয়ার, [[নাসার কম্পিউটার সিমুলেশন।]] ১৯৫৯ সালের ২৯ জানুয়ারি রিচার্ড ফাইনম্যান ক্যালিফোর্নিয়া ইন্সটিটিউট অফ টেকনোলজিতে অনুষ্ঠিত আমেরিকান ফিজিক্যাল সোসাইটির এক সভায় There's Plenty of Room at the Bottom শীর্ষক এক বক্তৃতা দেন। এই বক্তৃতাটিই সর্বপ্রথম ন্যানোপ্রযুক্তির ধারণা দেয়। ১৯৮৯ সনের নভেম্বরের ৯ তারিখ ন্যানোটেকনলজির জন্য একটা অন্যতম স্মরণীয় দিন হিসবে বিবেচিত হবে। এই দিনে ক্যালিফোর্নিয়ার IBM এর Almaden Research Center এ Don Eigler এবং Erhard Schweizer ৩৫ টি Xenon অণু দিয়ে IBM এর লগোটি তৈরি করেছিলেন। সেইদিনই প্রথম অণুকে ইচ্ছেমত সাজিয়ে পছন্দমত কিছু তৈরি করা সম্ভব হয় মানুষের পক্ষে। এইদিনই প্রথম মানুষ প্রকৃতির সবথেকে গুরুত্বপূর্ণ ভিত্তি অণুর কাঠামোকে ভাঙতে সক্ষম হয়েছিল। অণুর গঠনকে ইচ্ছেমত তৈরি করে অনেক কিছু করা সম্ভব। এক বিশাল সম্ভাবনার দ্বার মানুষের সামনে উন্মোচিত হল। শুধু মাত্র অণুর কাঠামোগত পার্থক্য হবার কারণেই কয়লা এত সস্তা আর হীরক এত দামী। দুটি জিনিসের মূল উপাদান হল কার্বণ। শুধু মাত্র অণুর গঠনের পার্থক্যের কারণে হীরক পৃথিবীর সবথেকে শক্ত দ্রব্য আর কয়লা কিংবা পেন্সিলের শীষ নরম।
১৯৯৯ সনে Cornell বিশ্ববিদ্যালয়ের Wilson Ho এবং তার ছাত্র Hyojune Lee অণুকে জোড়া লাগানোর প্রক্রিয়া প্রদর্শন করেন। এতদিন পর্যন্ত অণু-পরমাণুর সংযোগ শুধু মাত্র রাসয়নিক বিক্রিয়ার মাধ্যমেই সংগঠিত হত। কিন্তু ন্যানোটেকনলজির মাধ্যমে অণু-পরমাণুকে ভেঙে কিংবা জোড়া লাগিয়ে অনেক কিছুই করার সম্ভাবনার দ্বার খুলে দিল।
ন্যানোপ্রযুক্তি কী?
ন্যানো একটি মাপার একক। ম্যাট্রিক একক এর শুরুটা হয়েছিল ১৭৯০ সনে ফ্রান্সে। ফ্রান্স জাতীয় পরিষদ এককগুলিকে সাধারণ করবার জন্য কমিটি গঠন করে এবং তারাই প্রথম ডেসিমাল কিংবা দশ একক এর ম্যাট্রিক পদ্ধতির প্রস্তাব করেন। এবং দৈর্ঘ্যের একক এক মিটার এর সূচনা করেন। তারা পৃথিবীর পরিধির ৪০,০০০,০০০ ভাগের এক ভাগকে এক মিটার বলেন। মিটার শব্দটি গ্রিক শব্দ metron থেকে এসেছে যার অর্থ হল, পরিমাপ। এছাড়া মিটার এর ১০০ ভাগের এক ভাগকে সেন্টিমিটার বলা হয়। ১৭৯৩ সনে ফ্রান্সে আইন করে তা প্রচলন করা হয়। ১৯৬০ সনে এই মিটার এর সংজ্ঞা পরিবর্তন করা হয়। ক্রিপটন ৮৬ এর কমলারঙের রেডিয়েশন এর তরঙ্গদৈর্ঘ্যের ১,৬৫০,৭৬৩.৭৩ ভাগের এক ভাগকে মিটার বলা হয়। ১৯৮৩ সনে মিটার এর সংজ্ঞা পুনরায় পরিবর্তিত করা হয়, বর্তমান সংজ্ঞা অনুযায়ী, বায়ুশুন্যে আলোর গতির ২৯৯,৭৯২,৪৫৮ ভাগের এক ভাগকে মিটার বলা হয়। এই মিটার এর ১,০০০,০০০,০০০ (১০০ কোটি) ভাগের এক ভাগকে ন্যানোমিটার বলা হয়। ন্যানো শব্দটি গ্রিক nanos শব্দ থেকে এসেছে যার অভিধানিক অর্থ হল dwarft কিন্তু এটি মাপের একক হিসাবে ব্যবহৃত হচ্ছে। আর এই ন্যানোমিটার স্কেলে যে সমস্ত টেকনোলজি গুলি সর্ম্পকিত সেগুলিকেই বলে ন্যানোপ্রযুক্তি।
মিটার এককটি আমাদের দৈনন্দিন জীবনের সাথে জড়িত। বাড়িঘর আসবাবপত্র সবই আমরা মাপি এই মিটার এককে। দ্বিতীয় বিশ্বযুদ্ধের আগ পর্যন্ত মিলিমিটার স্কেলে যন্ত্রপাতির সূক্ষতা মাপা হত। মিলিমিটার এর ছোট কোন কিছু নিয়ে চিন্তা ভাবনার অবকাশ ছিলনা। কিন্তু দ্বিতীয় বিশ্বযুদ্ধ শেষ হবার পরে, বিজ্ঞান ও প্রযুক্তিতে এক নতুন যুগের সূচনা হল। সেমিকণ্ডাকটর তার পথযাত্রা শুরু করল। আর এর শুরুটা হল, ট্রানজিস্টর আবিষ্কার দিয়ে। তখন মাইক্রোমিটার একক দিয়ে আমাদের চিন্তভাবনা শুরু হল। বলা যায় যাত্রা শুরু হল, মাইক্রোটেকনোলজির।
১৯৮০ সনে IBM এর গবেষকরা প্রথম আবিষ্কার করেন STM(Scanning Tunneling Microscope) এই যন্ত্রটি দিয়ে অণুর গঠন পর্য়ন্ত দেখা সম্ভব। এই যন্ত্রটির আবিষ্কারই ন্যানোপ্রযুক্তিকে বাস্তবে রূপ দিতে সক্ষম হয়েছে। কীভাবে কাজ করে এই STM। এই যন্ত্রে খুব সূক্ষ পিনের মত সুচাল টিপ আছে এবং তা যখন কোন পরিবাহী বস্তুর খুব কাছে নিয়ে যাওয়া হয়, তখন তা থেকে টানেলিং নামে খুব অল্প পরিমাণে বিদ্যুৎ পরিবাহিত হয়। এবং এই বিদ্যুৎ এর পরিমাণ দিয়েই সেই বস্তুটির বাহিরের স্তরের অণুর চিত্র তৈরি করা হয়। তবে এই STM এর ক্ষেত্রে যা দেখতে চাইবো তাকে অবশ্যই বিদ্যুৎ পরিবাহী হতে হবে। কিন্তু বিদ্যুৎ অপরিবাহীর অণুর গঠন কীভাবে দেখা যাবে? না মানুষ বসে থাকেনি। অসম্ভবকে সম্ভব করেই মানুষ যেভাবে এতদূর এসেছে, তেমনি ভাবে এই অসম্ভবকে সম্ভব করা গেল AFM দিয়ে। STM এর ক্ষেত্রে টানেলিং বিদ্যুৎ দিয়ে কাজ করা হয় এবং AFM দিয়ে সূক্ষ্ম পিন দিয়ে অণুর গঠন দেখা সম্ভব।
টপ টু ডাউন ও ডাউন টু টপ
ন্যানোটেকনোলজির ক্ষেত্র দুটি প্রক্রিয়া আছ। একটি হল উপর থেকে নিচে (Top to Bottom)ও অপরটি হল নীচ থেকে উপর (Bottom to top)। টপডাউন পদ্ধতিতে কোন জিনিসকে কেটে ছোট করে তাকে নির্দিষ্ট আকার দেয়া হয়। এই ক্ষেত্র সাধারণত Etching প্রক্রিয়াটি সর্ম্পকিত। আর ডাউনটুটপ হল ক্ষুদ্র ক্ষুদ্র আকারের ছোট জিনিস দিয়ে বড় কোন জিনিস তৈরি করা। আমাদেরর বর্তমান ইলেক্ট্রনিক্স হল, টপডাউন প্রযুক্তি। আর ন্যানোটেকনোলজির হল, বটমটপ প্রযুক্তি। ন্যানোমিটার স্কেলে ক্ষুদ্র ক্ষুদ্র বস্তুর উপাদান দিয়ে তৈরি করা হবে এই ন্যানোপ্রযুক্তিতে। সহজে বুঝবার জন্য একটা উদাহরণ দেয়া যাক। মনে করুন, আপনার একটা বিশেষ ধরনের DNA এর প্রয়োজন। সুতরাং বটমটপ প্রযুক্তিতে, সেই DNA এর ছোট ছোট উপাদান গুলিকে মিশ্রণ করে সেই কাঙ্ক্ষিত DNA টি তৈরি করা হবে। তবে নানোপ্রযুক্তিতে শুধু মাত্র বটমটুটপ প্রযুক্তিই নয়, বরং টপটুবটম প্রযুক্তি ব্যবহার করে এই দুটির সংমিশ্রণ করা হবে।
আমরা যারা কম্পিউটার ব্যবহার করছি তারা জানি যে, প্রতি বছরই কম্পিউটার এর মূল্য কমছে। প্রতিবছরই আগের তুলনায় সস্তায় আরও ভাল কার্যক্ষমতার কম্পিউটার পাওয়া যাচ্ছে। আসলে এই কম্পিউটার এর সাথেও ন্যানোটেকনোলজি সম্পর্কিত রয়েছে। কম্পিউটার এর ভিতর যে প্রসেসর আছে, আপনারা প্রায় সবাই ইন্টেল প্রসেসর এর নাম শুনে থাকবেন? এই প্রসেসর এর ভিতরে রয়েছে অসংখ্য ক্ষুদ্র ক্ষুদ্র ন্যানোমিটার স্কেলের সার্কিট। আর তাতে ব্যবহৃত হচ্ছে ন্যানোটেকনলজি। ইন্টের প্রসেসরে, সিলিকন এর উপর প্যাটার্ণ করে সার্কিট বানান হয় তার বর্তমান সাইজ হল ১০০ ন্যানোমিটার। সামনের তিন বছরে এর আকার হবে ৭০ ন্যানোমিটার। এবং সাতবছরে এর আকার হবে ৫০ ন্যানোমিটার। ইন্টেল আশা করছে যে ২০১০ সনে তারা ৩০ ন্যানোমিটার সাইজে নিয়ে আনতে পারবে। আর আজকের থেকে তখন এই প্রসেসর এর আকার অর্ধেক হয়ে আসবে। সেই দিনটা খুব বেশি দূরে নয় যেদিন আপনার মোবাইলটি কাজ করবে কম্পিউটারের মত। (বর্তমানেই এই ধরনের কিছু মোবাইল বাজারে এসেছে)। এছাড়া রয়েছে কম্পিউটারের হার্ডডিস্ক। এই হার্ডডিস্কের তথ্য সংরক্ষণের ক্ষমতা দিন দিন বড়ছে। এই হার্ডডিস্কেও ব্যবহৃত হচ্ছে ন্যানোটেকনলজি। এখন বাজারে ৪ টেরাবাইটের হার্ডডিস্ক পাওয়া যাচ্ছে। অথচ এই ব্যাপারটা আজ হতে ১০ বছর আগেও ছিল কল্পনার বাহিরে।
স্থির বিদ্যুৎ ও তার কারসাজি
ন্যানোটেকনলজি দিয়ে সার্কিট বানান যতটা সোজা বলে মনে করা হয়, ব্যাপারটা ততটা সোজা নয়। সেইখানে প্রধান যে বাধা এসে দাড়াবে তা হল, স্থির বিদ্যুৎ। শীতের দিনে বাহির থেক এসে দরজার নবে হাত দিয়েছেন? এমনি সময় হাতে শক লাগল কিংবা অন্ধকারে সুয়েটার খুলতে গেছেন এমনি সময় বিদ্যুৎ এর মত কণা সুয়েটারে দেখা গেল। এইগুলি সবই আমাদের প্রাত্যাহিক দিনে ঘটে, আর এইগুলিই হল স্থির বিদ্যুতের কারসাজি। সাধারণ ইলেক্ট্রিক সার্কিটের মধ্যে এই স্থির বিদ্যুৎ থেকে সার্কিটটিকে রক্ষা করার ব্যবস্থা থাকে। যদি তা না করা হত, তাহলে কোন একটা কারণে স্থির বিদ্যুৎ আপনার বৈদ্যুতিক সারঞ্জামকে নষ্ট করে দিত। কিন্তু ন্যানোটেকনলজির ক্ষেতে বৈদ্যুতিক সার্কিট কল্পনাতিত ছোট হয়ে যায় বলে গতানুগতিক পদ্ধতিতে রক্ষা করা সম্ভব নয়। কীভাবে ন্যানোস্কেলেও এই সার্কিটগুলিকে রক্ষা করা যায় তা নিয়ে বিজ্ঞানীরা গবেষণা করছেন। স্থির বিদ্যুৎ সার্কিটে কীরকম ক্ষতি করতে পারে? প্রকৃতপক্ষে ছোটসার্কিটে স্থিরবিদ্যুত প্রায় ১৫০০ ডিগ্রী সেন্টিগ্রেড এর মত তাপ সৃষ্টি করে। এই তাপে সার্কিট এর উপকরণ গলে, সেই সার্কিটটিকে নষ্ট করে দিতে পারে। এই কারণে ১৯৯৭ এর পরে IC সার্কিটে গতানুগতিক ভাবে ব্যবহৃত এলুমিনিয়ামের পরিবর্তে তামা ব্যবহৃত হয়। কেননা তামার গলনাঙ্ক ১০৮৩ যেখানে এলুমিনিয়ামের গলনাঙ্ক ৬৬০ ডিগ্রী সেন্টিগ্রেড। ফলে অধিক তাপমাত্রাতেও তামা এ্যালুমিনিয়ামের তুলনায় ভাল কাজ করবে।
ন্যানোপ্রযুক্তির ব্যবসায়
ন্যানোটেকনলজির ভিত্তিতে অনেক অনেক নতুন নতুন টেকনলজির উদ্ভব হচ্ছে। নতুন নতুন দ্রব্য এর সূচনা করছে এবং সেই সাথে ব্যবসায়িক সুযোগের দ্বার উন্মোচন করছে। আশা করা হচ্ছে যে আমেরিকাতে ২০১০ সনের আগে ন্যানোটেকনলজি সম্পর্কিত পণ্যের বাজার ১ ট্রিলিয়ন ডলারে পৌছবে এবং ৮ লক্ষ নতুন চাকরির সুযোগ করে দেবে। ন্যানোটেকনলজির গুরুত্বের কথা চিন্তা করে আমেরিকার সরকার বর্তমানে ন্যানোটেকনলজি সংক্রান্ত গবেষণাতে ২০০০ খ্রিষ্টাব্দে ৪২২ মিলিয়ন ডলার এবং ২০০৩ খ্রিষ্টাব্দে ৭১০ মিলিয়ন ডলার ব্যবহৃত হয়েছিল। শুধু সরকারই নয়, পাশাপাশি বিভিন্ন বেসরকারি প্রতিষ্ঠানও ন্যানোটেকনলজি গবেষণায় অর্থ সরবরাহ করছে। তার কারণ হল: ন্যানোটেকনলজি সম্ভাবনার এক নতুন দুয়ার উন্মোচন করতে যাচ্ছে। যদিও ন্যানোটেকনলজি খুব ক্ষুদ্র টেকনলজি সংক্রান্ত জিনিসগুলি নিয়ে কাজ করে যার ব্যাস একটি চুলের ব্যাসের ৮০ হাজার ভাগের এক ভাগ, কিন্তু এর ক্ষেত্র দিন দিন আরও বর্ধিত হচ্ছে। ১৯৯৬ সনের নোবেল পুরস্কারে সম্মানিত রিচার্ড স্মলি বলেছেন, The impact of nanotechnology on the health, wealth and lives of people will be at least the equivalent of the combined influences of microelectronics, medical imaging, computer-aided engineering and man-made polymers in the twentieth centure.
আপেক্ষিক ভর
আপেক্ষিকতার বিশেষ তত্ত্ব অনুসারে v দ্রুতিতে গতিশীল কোন বস্তুর ভর m হবে, যেখানে m_0 হলো এর ভর এবং c হলো আলোর দ্রুতি।
সুতরাং, কোন বস্তুর দ্রুতি যদি আলোর দ্রুতির কাছাকাছি হয় কেবল তখনি তার আপেক্ষিক ভর ও নিশ্চল ভর এর মধ্যে উল্লেখযোগ্য পরিমাণ পার্থক্য দেখা যাবে। উদাহরনস্বরূপ, যখন v = c/2, আপেক্ষিক ভর, স্থির ভর অপেক্ষা ১৫% বেশি হয়।
ইচ্ছাওয়ার
ইচ্ছাওয়ার (Ichhawar) ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯২ মিটার (১৬১৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ইচ্ছাওয়ার শহরের জনসংখ্যা হল ১২,৬৮৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে ইচ্ছাওয়ার এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
অঙ্কিত আরোরা
অঙ্কিত আরোরা হলেন একজন ভারতীয় টেলিভিশন অভিনেতা।
উইলিস রডনি হুইটনি
উইলিস রডনি হুইটনি একজন মার্কিন রসায়নবিজ্ঞানী।
জীবনী
হুইটনি ১৮৬৮ সালের ১১ অগাস্ট নিউ ইয়র্কের জেমসটাউনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৮৯০ সালে ব্যাচেলর অব সায়েন্স ডিগ্রি অর্জন করেন। তিনি এখানে ১৮৯২ সাল পর্যন্ত রসায়নের সহকারী ইন্সট্রাক্টর হিসেবে কাজ করেন। তিনি লিপজিগ বিশ্ববিদ্যালয় থেকে ১৮৯৬ সালে ফ্রেডরিখ উইলহেল্ম অসওয়াল্ড এর অধীনে পিএইচডি ডিগ্রি লাভ করেন।
ইতিহাস লিখনধারা
থাম্ব|এটি ইরাক যুদ্ধ সম্পর্কে একটি ইতিহাস লিখনধারা ইতিহাস লিখনধারা (Historiography) বলতে ইতিহাস লিখে রাখার পদ্ধতি এবং ঐতিহাসিক রচনার তত্ত্ব ও ইতিহাসকে বুঝায়। ইতিহাস রচনা করার জন্য মোটামুটি নির্দিষ্ট ধাঁচের নীতি রয়েছে। যেমন, অতীতকালের বিভিন্ন তথ্য উৎস এবং সূত্রের সমালোচনামূলক পর্যালোচনা, সে সমস্ত তথ্যসূত্রের নির্ভুলতা বিচার করে সঠিকটিকে বেছে নেয়া এবং সেই তথ্যগুলোকে বর্ণনা আকারে উপস্থাপন করা। ইতিহাস যে মানব সভ্যতা এবং কর্মকাণ্ডকে সবচেয়ে ভালোভাবে উপস্থাপন করতে পারে সে ধারণা এই অষ্টাদশ শতাব্দীর আগেও মানুষের ছিল না। তাই এর আগে কখনই ইতিহাস লিখনধারাকে স্বাভাবিক শিক্ষার অবিচ্ছেদ্য অংশ করে নেয়া হয়নি। অর্থাৎ মানুষের কর্মকাণ্ড লিখে রাখার প্রচলন বেশ আগে থেকে শুরু হলেও একে একটি বিজ্ঞান হিসেবে ভাবা শুরু হয়েছে এই সেদিন। অষ্টাদশ শতাব্দীর আগেও মানুষের অতীত রক্ষার প্রধান মাধ্যম ছিল ধর্ম, দর্শন, কাল্পনিক সাহিত্য এবং এমনকি কবিতা। তাই ইতিহাস লিখনধারার জন্ম খুব বেশিদিনের নয়। কিন্তু নিঃসন্দেহে ইতিহাস লিখনধারাকে পর্যালোচনা করতে হয় মানব সৃষ্টির ঊষালগ্ন থেকে প্রতিটি মুহূর্তকেই।
আমুচিয়া ইউনিয়ন
আমুচিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী আমুচিয়া ইউনিয়নের মোট জনসংখ্যা ১০,৬৫৫ জন। এর মধ্যে পুরুষ ৫,২৬০ জন এবং মহিলা ৫,৩৯৫ জন। মোট পরিবার ২,৩৭৪টি।
অবস্থান ও সীমানা
বোয়ালখালী উপজেলার পূর্বাংশে আমুচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে শ্রীপুর খরণদ্বীপ ইউনিয়ন; পশ্চিমে পোপাদিয়া ইউনিয়ন, সারোয়াতলী ইউনিয়ন ও আহলা করলডেঙ্গা ইউনিয়ন; দক্ষিণে আহলা করলডেঙ্গা ইউনিয়ন এবং পূর্বে আহলা করলডেঙ্গা ইউনিয়ন ও রাঙ্গুনিয়া উপজেলার সরফভাটা ইউনিয়ন অবস্থিত।
প্রশাসনিক কাঠামো
আমুচিয়া ইউনিয়ন বোয়ালখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী আমুচিয়া ইউনিয়নের সাক্ষরতার হার ৫৮.১%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
আমুচিয়া ইউনিয়নে যোগাযোগের প্রধান প্রধান সড়কগুলো হল কালুরঘাট-কানুনগোপাড়া সড়ক, মুন্সিরহাট-কানুনগোবাজার সড়ক এবং পটিয়া-কানুনগোপাড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
হাট-বাজার
আমুচিয়া ইউনিয়নের প্রধান প্রধান হাট/বাজারগুলো হল কানুনগোপাড়া বাজার, কালাইয়ার হাট এবং মাস্টার বাজার।
উলানিয়া ইউনিয়ন
উলানিয়া বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
আয়তন
উলানিয়া ইউনিয়নের আয়তন ৬,০৯৬ একর।
প্রশাসনিক কাঠামো
উলানিয়া ইউনিয়ন মেহেন্দিগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী উলানিয়া ইউনিয়নের মোট জনসংখ্যা ৫১,০৭৭ জন। এর মধ্যে পুরুষ ২৫,৩৪৫ জন এবং মহিলা ২৫,৭৩২ জন। মোট পরিবার ১১,২০০টি।
শিক্ষা
২০১১ সালের আদমশুমারি অনুযায়ী উলানিয়া ইউনিয়নের সাক্ষরতার হার ৪৬.৫%।
রোজা পার্কস
রোজা লুইস ম্যাকলি পার্কস (৪ ফেব্রুয়ারি ১৯১৩ – ২৪ অক্টোবর ২০০৫) ছিলেন আমেরিকান নাগরিক অধিকার আন্দোলনের একজন সক্রিয় কর্মী যিনি মন্টগোমারি বাস বর্জন ঘটনার জন্য বিশ্বব্যাপী পরিচিত। মার্কিন যুক্তরাষ্ট্রের কংগ্রেস তাকে দ্য ফার্স্ট লেডি অব সিভিল রাইটস এবং দ্য মাদার অব দ্য ফ্রিডম মুভমেন্ট হিসেবে অভিহিত করেছে।
যুক্তরাষ্ট্রের আলাবামা রাজ্যে তৎকালীন পৃথকীকরণ নামে বর্ণবাদী একটি আইন ছিল যার মাধ্যমে শেতাঙ্গদের জন্য বিভিন্ন ক্ষেত্রে বিশেষ সুবিধা প্রদান করা হত। একইভাবে গণপরিবহনেও শেতাঙ্গ ব্যতীত অন্যরা বৈষম্যের শিকার হত। শেতাঙ্গ নয় এমন ব্যক্তিদের বাসে চলাচলের ক্ষেত্রে তাদের জন্য নির্দিষ্ট করা আসনে বসতে হত। ১৯৫৫ সালের ১ ডিসেম্বর আলাবামার মন্টগোমেরিতে রোজা একটি বাসে ওঠেন এবং শেতাঙ্গদের জন্য বরাদ্দ থাকা আসনে গিয়ে বসেন। বাসচালক জেমস এফ. ব্লেক রোজার আসনটি একজন শেতাঙ্গকে দিতে চাইলে রোজা আসন থেকে উঠতে অস্বীকৃতি জানান। যার ফলে পৃথকীকরণ আইনের দ্বারা তিনি পুলিশের হাতে গ্রেফতার হন।